
KLASA: 024-01/22-01/38
URBROJ: 2196-8-01/01-22-01
Bogdanovci, 26.09.2022. godine
           Na temelju članka 104. Zakona o komunalnom gospodarstvu (Narodne novine broj 68/18, 110/18 i 32/20) i članka 29 . Statuta Općine Bogdanovci („Službeni vjesnik“ Vukovarsko-srijemske županije broj 4/21), Općinsko vijeće Općine Bogdanovci na svojoj 16. sjednici održanoj 26.09.2022. godine, donijelo je
ODLUKU

o izmjenama i dopunama Odluke o komunalnom redu

Članak 1.

           U Odluci o komunalnom redu  („Službeni vjesnik“ Vukovarsko-srijemske županije 09/19) KLASA: 363-01/19-01/14 , URBROJ: 2196/03-01/01-19-01 , od 25. srpnja 2019. godine, iza članka 3. dodaje se članak 3.A koji glasi: 

          “Na svim površinama javne namjene potrebno je posebno voditi računa o osiguranju  mogućnosti korištenja istih na način koji omogućava kretanje osoba sa posebnim potrebama.

           Komunikacija na javnim površinama a naročito na javnoprometnim površinama mora biti izvedena na način da se omogući pristup osobama s posebnim potrebama, odnosno na način da sukladno pozitivnim propisima budu uklonjene arhitektonske barijere gdje god je to moguće.

           Na svim parkiralištima mora biti osiguran dovoljan broj parkirnih mjesta za osobe s invaliditetom sukladno pozitivnim zakonskim propisima.

           Uređaji javne namjene moraju biti, ako je to moguće, postavljeni na način da ih mogu koristiti osobe s posebnim potrebama.“
Članak 2.
U članku 11. Odluke iz članka 1. iza stavka 5. dodaju se stavci: 6., koji glasi: „Dvorišta, vrtovi, neizgrađeno građevinsko zemljište i druge površine moraju se koristiti sukladno njihovoj namjeni, te s njih ne smiju dolaziti nikakve štetne emisije na javne površine, susjedne zgrade i druge objekte. Svojim slanjem i izgledom ne smiju narušavati estetski izgled okolnih površina.“, te stavak 7., koji glasi: „Na prostorima dvorišta, vrtova, zelenih i drugih površina, u dijelu koji je vidljiv s površine javne namjene, zabranjeno je odlagati komunalni i drugi otpad, a posebice neregistrirane automobile, strojeve, električne i druge aparate i predmete iz kućanstava, građevinski šut, dotrajale predmete i drugo što narušava izgled okoliša, te spaljivati sve vrste otpadnih tvari.“
Članak 3.
           U članku 38. Odluke iz članka 1. dodaje se stavak 2. koji glasi: “Površine javne namjene uređuju se i koriste na način da se omogući kretanje osoba s posebnim potrebama.“
Članak 4.

           U članku 50. Odluke iz članka 1. dodaje se stavak 2. koji glasi: „Kod korištenja površine javne namjene posebno se mora voditi računa o omogućavanju kretanja osoba s posebnim potrebama.“
Članak 5.

           Sve ostale odredbe Odluke iz članka 1. ostaju nepromijenjene.
Članak 6.

           Ova odluka stupa na snagu osmog dana od dana objave u „Službenom vjesniku“ Vukovarsko-srijemske županije.

